open-index/open-wikipedia-markdown huggingface dataset:
Bruce Sterling

**Maiklas Briusas Sterlingas** (; g. 1954 m. balandžio 14 d.) – JAV mokslinės fantastikos rašytojas, vienas iš XX a. 8-ajame dešimtmetyje atsiradusio kiberpanko žanro pradininkų, geriausiai žinomas dėl apsakymų antologijos „Mirrorshades“. Jis taip pat yra vienas pagrindinių šio požanrio ideologijos skleidėjų. Sterlingas pelnė Hugo premiją už kūrinius „Bicycle Repairman“ ir „Taklamakan“.

## Biografija
Jo pirmajame romane „Involution Ocean“, išleistame 1977 m., veiksmas vyksta *Nullaqua* pasaulyje, kur visa atmosfera plyti viename labai giliame krateryje. Istorija sukasi apie laivą, plaukiojantį išdžiuvusiu kraterio vandenynu ir žvejojantį po „vandenyno“ paviršiumi tūnančius padarus.

Nuo aštunto dešimtmečio Sterlingas rašė apsakymų seriją, kurios veiksmas vyksta *Shaper/Mechanist* visatoje, kur Saulės sistema apgyvendinta, joje dominuoja dvi tarpusavyje kariaujančios frakcijos. *Mechanists* naudojasi kompiuterinėmis mechaninėmis technologijos, *Shapers* vykdo didžiulio masto genų inžineriją. Padėtį sukomplikuoja susidūrimas su ateivių civilizacijomis; galiausiai žmonija pasidalija į daugelį porūšių, kurių dauguma išnyksta. *Shaper/Mechanist* istorijų galima rasti rinkiniuose „Crystal Express“ ir „Schismatrix Plus“. Pastarasis apima romaną „Schismatrix“ ir visus apsakymus, kurių veiksmas vyksta *Shaper/Mechanist* visatoje. 

9-ajame dešimtmetyje Sterlingas buvo mokslinės fantastikos kritikos fenzino „Cheap Truth“ redaktorius, pasivadinęs *Vincent Omniaveritas* pseudonimu. Jis pildė *Catscan* skiltį dabar nebeleidžiamame mokslinės fantastikos kritikos žurnale „SF Eye“. Kartu su Lewis Shiner parašė apsakymą „Mozart in Mirrorshades“.

Pastaruoju metu pildė internetinius blogus, kaip kad Cool Tools ir Beyond the Beyond.

## Bibliografija
; Romanai
* *Involution Ocean* (1977 m.)
* *The Artificial Kid* (1980 m.)
* *Schismatrix* (1985 m.)
* *Islands in the Net* (1988 m.)
* *The Difference Engine* (1990 m.) (su William Gibson)
* *Heavy Weather* (1994 m.)
* *Holy Fire* (1996 m.)
* *Distraction* (1998 m.)
* *Zeitgeist* (2000 m.)
* *The Zenith Angle* (2004 m.)
* *The Caryatids* (2009 m.)
* *Love Is Strange* (2012 m.)

; Apsakymai
* *Black Swan** (2010 m.)
* *The Parthenopean Scalpel* (2010 m.)
* *Mirrorshades: A Cyberpunk Anthology* (1986 m., rinkinys)
* *Crystal Express* (1989 m., rinkinys)
* *Globalhead* (1992 m., rinkinys)
* *A Good Old-fashioned Future* (1999 m., rinkinys)
* *Visionary in Residence* (2006 m., rinkinys)
* *Ascendencies: The Best of Bruce Sterling* (2007 m., rinkinys)
* *Gothic High-Tech* (2012 m., rinkinys)

; Ne grožinės literatūros kūriniai
* *The Hacker Crackdown: Law and Disorder on the Electronic Frontier* (1992 m.)
* *Tomorrow Now: Envisioning the next fifty years* (2002 m.)
* *Shaping Things'' (2005 m.)

## Išnašos
Zangezūro kalnagūbris

**Zangezūro kalnagūbris** (, ) – kalnų grandinė, kuri apibrėžia pietinės Armėnijos srities Siuniko ir Azerbaidžano Nachičevanės autonominės respublikos sieną. Rytinius šlaitus dengia plačialapių miškai, subalpinės pievos, o vakariniams šlaitams būdinga stepių ir pusdykumių augmenija. Kalnai siekia 2200–2400 m aukštį, o jų ilgis 130 km.

Aukščiausia vieta – Kaputiugo kalnas (3904 m).

Esama molibdeno ir vario rūdos telkinių.

## Išnašos
Vichra

**Vichra** (, ) – upė Rusijoje (Smolensko sritis) ir Baltarusijoje (Mogiliovo sritis); Sožo dešinysis intakas. Prasideda Smolensko aukštumoje, prie Kortynės kaimo (Smolensko raj.). Teka į pietvakarius Smolensko ir Monastyrščinos rajonais. Pačiame žemupyje teka Baltarusijos teritorija. Įteka į Sožą ties Ponarvo kaimu.

Intakai: Gorodnia, Merta, Molochovka, Spadckaja, Rufa (dešinieji), Upokojus, Železniakas, Kochlia (kairieji).

Upės vaga labai vingiuota. Pagal šią savybę upė, tikėtina, pavadinta (*вихор* – kuodas, *вихрь* – verpetas). Turi ryškiai išreikštą slėnį. Nuo ištakų iki Monastyrščinos gyvenvietės jis stačiašlaitis, 25-30 m gylio. Salpa nuo 20-50 iki 150–200 m pločio ir 1,5-2,0 m iškilusi virš vagos. Terasos pasitaiko retai. Žemiau slėnis išsiplečia iki 0,5-0,6 km, įgauna asimetrinę formą.

Prie Vichros yra Mstislavlio miestas. 1386 m. prie šios upės vyko Vichros mūšis (jame LDK nugalėjo Smolensko kunigaikštystę).

## Šaltiniai
Dvidža

**Dvidža** ( - 'du-kart-gimęs') – terminas, kuris hinduizme apibūdina vyriškos lyties trijų aukščiausių varnų (brahmanai, kšatrijai, vaišijai) asmenis, kurie (dažniausia vaikystėje 8-12 metų amžiaus) praėjo Upanayanam ritualinį įšventinimą.

Senovinė *Asvalayana* sutra teigia, kad ne-dvidža vaikas irgi gali patapt dvidža, jeigu jis trokšta laikytis prievolių, kurios priklauso toms varnoms.

## ''Du-kart-gimusio'' prasmė

Tradiciškai moterims ir šudroms buvo neleidžiama būti išventintiems per Upanayanam ritualines apeigas. Kaljanovas Vladimiras Ivanovičius rašo, kad „pagal hinduizmo kanonus, žmogus neturintis šventų žinių, niekuo nesiskiria nuo gyvulio. Todėl žmogus, prisilietęs prie žinių ir praėjęs įšventinimo ritualą, gimsta antrą kartą, ir todėl yra vadinamas *du-kart-gimusiu*“. 

*Dvidža* reiškia  *du-kart-gimęs*:  pirmasis gimimas yra fizinis, o antrasis gimimas yra dvasinis. Antrą kart "gimstama" per Upanayanam  įšventinimo  ceremoniją. Pavyzdžiui, brahmanas yra įšventinamas į galutinį gyvenimo tikslą Brahmopadesam, tuo tarpu kšatrijas pradės mokytis naudotis ginklais, o vaišijas pradės mokytis prekybos meno.

Tradicinėje hinduizmo bendruomenėje Dvidža privalėjo atlikti hinduizmo tekstuose išdėstytas pareigas, priklausomai nuo to kuriam *gyvenimo tarpsniui ([[Ašrama|ašramui]]) jis priklauso.
Dvidža pereina keturis *gyvenimo tarpsnius* ([[Ašrama|ašramus]]):
# iš pradžių kaip mokinys ([[Brahmačarja]]),
# vėliau kaip šeimos galva ([[Grihastha]]),
# tada jis turi gyvent kaip atsiskyrėlis ([[Vanaprastha]])
# ir galiausia jis turi gyvent kaip asketas [[Sanjasa|sanjasinas]].

*Manusmriti'' šventraštyje yra detaliau aprašyti reikalavimai kiekvienam gyvenimo tarpsniui (ašramui).

Brahmanų mokymosi centrai yra atviri visoms Dvidža varnoms, tačiau didžioji dauguma mokinių yra kilę iš brahmanų varnos.

## Šaltiniai

## Taip pat skaitykite
* Dvidža Bandhu
Dvidža Bandhu

**Dvidža Bandhu** (*Dvija Bandhu*) yra vadinamas asmuo, kurio tėvai yra Dvidža, tačiau jis pats nebuvo įšventintas į Dvidža luomą (t. y. žmogus nepraėjęs Upanayanam įšventinimo ceremonijos).

Tiktais Dvidžoms yra leidžiama atlikti tam tikrus šventus ritualus tradicinėje brahmaninėje bendruomenėje.

*Dvidža Bandhu*, moterys ir žemesniosios kastos žmonės (šudros) neturėjo teisės atlikti apeigas ir ritualus, išskyrus vedybines apeigas.

## Šaltiniai

## Taip pat skaitykite
* Dvidža
Šaulys (2009 filmas)

**Šaulys** () – antrasis filmas apie daktarą Vestą, kurį vaidina Terensas Hilas. Ši juosta kartais laikoma „Daktaro Vesto“ antrąja dalimi, o ne atskiru filmu.

## Pagrindiniai aktoriai
: *Aktorius – vaidmuo*
* Terence Hill – Minesota Vestas / daktaras Vestas
* Clare Carey – Denisė Stark 
* Paul Sorvino – šerifas Rojus Beishartas 
* Boots Southerland – Natanas Mičelas
* Adam Taylor – Viktoras Beikeris
* Ornella Muti – Debra „Triki“ Dauning
* Mark Siversten – Skrajojantis Olandas

## Turinys

Mokytojai Denisei  pasiūlius idėją įkurti ligoninę, šerifas ir daktaras Vestas tam pritaria, tačiau miestas neturi tam pinigų. Netrukus gimsta mintis suorganizuoti didelį pokerio turnyrą, kurį laimėjęs Vestas galėtų pinigus atiduoti statomai ligoninei. Denisė tam prieštarauja, tačiau sprendimas priimamas ir į miestelį ima rinktis lošėjai iš visos šalies.

Miestelyje pasirodo Debra Dauning, buvusi šerifo draugė, dabar tapusi profesionalia pokerio lošėja ir Skrajojantis Olandas, kažkada pralaimėjęs Vestui ir dabar trokštantis nugalėti jį finale.

Debra savo kerais stengiasi paveikti šerifą, kad šis jai padėtų, tuo tarpu Olandas ir fiziškai bando susidoroti su Vesto konkurentais, tad šis tikrai patektų į finalą.

Galiausiai finale susitinka Vestas ir Olandas, o prizų fondas viršija 30 tūkst. dolerių. Žaidimui prasidėjus, Vestas gauna žinią, kad Olando žmonės pagrobė Denisę ir paleis ją tik tada, kai šis pralaimės.
Kru kalbos

**Kru kalbos** – Nigerio-Kongo kalbų šeimos kalbų grupė, kurias vartoja Kru tautos pietryčių Liberijoje ir vakarų Dramblio Kaulo Krante. Tiksli pavadinimo kilmė nežinoma, bet siejama su tuo, kad europiečiai samdė kru gentis dirbti laivų įgulose (). Kru kalbos turi vieną iš sudėtingiausių tonų sistemų Afrikoje. Šitu atžvilgiu su jomis galėtų varžytis tik omotų kalbos.

Dabar daug kru atstovų kalba angliškai (Liberija) ar prancūziškai (Dramblio Kaulo Krantas) kaip antra kalba, bet kru kalbos dominuoja tame regione. 2010 m. iš 3,5 mln. Liberijos gyventojų, kru ar susijusia kalba kalbėjo 95 %.

Kru kaimą sieja bendra kilmė ir ceremoninis apsikeitimas dovanomis. Gyventojai verčiasi žemės ūkiu, prisidurdami iš medžioklės miškuose.

Kru kalbos turi daug kalbų, tarmių. Tarp jų Kuva, Grebo, Bele, Beleh, Kva. Nors daugelius kru tautų atstovus sieja bendra buitis, kaimai tarpusavyje mažai bendradarbiauja, tad vos ne kiekviename kaime yra sava tarmė.

## Išnašos
Hiranjagarbha

**Hiranjagarbha** ( – „auksinis gemalas“) – indų mitologijoje minimas visatos pradmuo. Seniausiai minimas Rigvedoje (10 mandala, 121 himnas), vadinamoje „Hiranjagarbha sūktoje“. Šiame himne gemalas sutapatinamas su Pradžapačiu. Upanišadose jis, tuo tarpu, siejamas su Visatos Dvasia, Brahmanu. Pasakojama, kad Hiranjagarbha plūduriavo tuštumos vandenyne, bet paskui skilo pusiau ir sudarė Žemę ir Dangų.

Vėlesniame puraniniame hinduizme, Hiranjagarbha siejamas su Brahma, kuris, pasak Manusmriti, gimęs iš auksinio kiaušinio.

## Hiranjagarbha sūkta
  
Hiranjagarbha sūkta yra paskutinėje, 10-ojoje mandaloje, kur yra ir kitų kosmogoninės tematikos himnų (pvz., Nasadyja sūkta). Parašyta trištubho metru ir priskiriama rišiui Hiranjagarbhai (Pradžapačio sūnui). Himne pateikiami neįvardinto tvėrėjo darbai, o kiekviena eilutė baigiama klausimu *kasmai devāya haviṣā vidhema* (pažodžiui verčiant, "kam dievo auka aukotume? "). Tik paskutinis posmas, kuris (kaip ir priešpaskutinis), neabejojama, pridėtas vėliau, tą minėtą tvėrėją įvardina Pradžapačiu.

## Šaltiniai

## Nuorodos
* Himno atlikimas
* Maironio vertimas
Čarencavanas

**Čarencavanas** () – miestas Kotaiko srityje, Armėnijoje. Išsidėstęs prie Hrazdano upės ir yra nutolęs 25 km į šiaurę nuo Jerevano. 2001 m. duomenimis, mieste gyveno 19708 gyventojai.

## Istorija
Čarencavanas įkurtas 1947 m. balandžio 23 d., kaip *Lusavanas*. 1967 m. pervadintas poeto *Yeghishe Charents* garbei.

## Sportas
* FC Van futbolo klubas,
* FC Moush buvęs futbolo klubas,
* Čarencavano miesto stadionas.

## Šaltiniai
Pčiovža

**Pčiovža** () – upė Rusijoje, Naugardo ir Leningrado srityse; Volchovo dešinysis intakas. Prasideda Liubytino rajone, visai netoli Mda upės slėnio. Aukštupio vaga labai vingiuota ir siaura, teka šiaurėn miškingomis ir pelkėtomis vietomis. Toliau pasuka į vakarus. Žemupyje vaga išsiplečia iki 30-40 m, tėkmė sulėtėja. Įteka į Volchovą keli kilometrai aukščiau Tigodos žiočių.

Didesni intakai: Raplia, Požupinka, Solonica, Šuickaja Dubnia.

Prie Pčiovžos yra Budogoščio ir Pčiovžos gyvenvietės. Ties Budogoščiu upė patvenkta, tačiau užtvanka pusiau sugriuvusi.

## Šaltiniai
Artašesidai

**Artašesidų dinastija** arba **Artaksiadai** () – Armėnijos karalystės karalių (tagavorų) dinastija, valdžiusi nuo 190 m. pr. m. e. iki 2 m. pr. m. e. (salyginai – iki 52 m.) Jos atšaka, 90 m. pr. m. e. – 30 m. valdžiusi Iberiją, vadinama Iberijos Artašesidais.

## Istorija
Dinastijos pradininkas buvo Seleukidų vietininkas Armėnijoje Artašesas I, ėjęs čia stratego pareigas nuo 200 m. pr. m. e. Apie 190 m. jis paskelbė nepriklausomybę. Valdant jo įpėdiniams Armėnija pasiekė didžiausią suklestėjimą, trumpam tapdama tikra imperija.

Po 34 m. pr. m. e. Artašesidai buvo priversti pripažinti Romos Imperijos valdžią ir tapo jos klientais. Apie 2 m. pr. m. e. mirus Tigranui IV, išmirė pagrindinė Artašesidų linija. Tolimesni valdovai, Romos arba Partijos statytiniai, dažniausiai nebuvo giminingi Artašesidams, nors kai kurie jų bandydavo įrodyti tolimus giminystės ryšius. Jie buvo kilę iš Partų imperijos, Kaukazo Iberijos, Ponto karalystės karališkųjų šeimų.

## Sąrašas
Visos valdymo datos apytikrės.
* Artašesas I (190–159 m. pr. m. e.), iki tol nuo 200 m. pr. m. e. Armėnijos strategas (sparapetas);
* Tigranas I (159–123 m. pr. m. e.), Artašeso sūnus;
* Artavasdas I (123–95 m. pr. m. e.), Artašeso sūnus;
* Tigranas II Didysis (95–55 m. pr. m. e.), Tigrano I sūnus, titulavosi imperatoriumi;
* Artavasdas II (55–34 m. pr. m. e.), Tigrano II sūnus;
* *Aleksandras, [[Markas Antonijus|Marko Antonijaus]] sūnus, Armėnijos vietininkas (34–22 m. pr. m. e.)*
* Artašesas II (30–20 m. pr. m. e.), Artavasdo II sūnus, Partų klientas;
* Tigranas III (20–10 m. pr. m. e.), Artašeso II brolis, Romos klientas;
* Tigranas IV (10–2 m. pr. m. e.), Tigrano III sūnus, Partų klientas;
** kartu su Erata
* Ariobarzanas (2 m. pr. m. e.-4 m.), tolimas Artašesidų giminaitis, Medijos Atropatenos karalius;
* Artavasdas III (4–6 m.), Ariobarzano sūnus;
* Tigranas V 6–12, galimas tolimas Artašesidų giminaitis, Erodo sūnus;
** kartu su Erata (6–12)
* Vononas I 12–16, Partijos imperatorius;
* Orodas 16–18, Partijos imperatoriaus Artabano III sūnus;
* Artašesas III 18–34, Ponto karaliaus Polemono I sūnus;
* Aršakas 34–35, Orodo brolis;
* Mitridatas 34–35, Orodo brolis;
* Aršakas 35–37 ir 47–41, Iberijos karaliaus Farsmano I brolis;
* *Partų imperijos okupacija*;
* Radamisdas 51–52, Iberijos karaliaus Farsmano I sūnus;
Tigoda

**Tigoda** () – upė Rusijoje, Leningrado ir Naugardo srityse; Volchovo kairysis intakas. Prasideda prie Ogoreljės kaimo Naugardo rajone, teka daugiausia į šiaurės rytus miškingomis vietovėmis. Įteka į Volchovą prie Izvozo kaimo (Kirišių raj.).

Didžiausi intakai: Ravanė, Čagoda, Kusinka.

Upės mityba mišrios kilmės, bet vyrauja sniego tirpsmo vandenys. Užšąla lapkritį arba gruodį, atitirpsta kovo pabaigoje arba balandį.

Prie Tigodos įsikūręs Liubanio miestas.

## Šaltiniai
Zulai

**Zulai** – gausiausia PAR tauta, daugiausiai jų gyvena Kvazulu-Natalyje. Nedaug jų yra Zambijoje, Mozambike ir Zimbabvėje. Jie kalba zulų kalba, kuri priklauso bantų kalboms, Nguni pogrupiui. Zulų karalystė suvaidino svarbų vaidmenį PAR istorijoje XIX-XX a. Apartheido laikais su zulais buvo elgiamasi kaip su trečiarūšiais piliečiais, jie buvo valstybės diskriminuojami.

## Kilmė
Zulai buvo didelis klanas šiaurės Kvazulu-Natalyje, kurį apie 1709 m. įkūrė Zulu kaNtombela. Nguni kalbomis *iZulu/iliZulu/liTulu* reiškia *dangų*. Tuo metu teritorijoje buvo daug įvairių Nguni klanų, kurie tikriausiai IX a. atvyko iš šiaurės palei pakrantę dėl bantų migracijos.

## Išnašos
Vruda

**Vruda** (, ) – upė Rusijoje, Leningrado srityje; Lugos dešinysis intakas. Prasideda prie Didžiosios Vrudos gyvenvietės, Volosovo rajone. Teka pietryčių, vėliau pietvakarių kryptimi, daugiausia miškingomis vietomis. Įteka į Lugą ties Redkinu.

Intakai: Ustinskis, Sumka, Beriozovskis, Mazanskis, Uchta, Kuprianovas, Uchora.

Vagos nuolydis – 1,5 m/km. Aukštupyje įrengtas Smerdovicų tvenkinys.

## Šaltiniai
Levinas

**Levinas** – žydiška pavardė.

Šios pavardės moteriškosios giminės formos yra: **Levinienė, Levina** (ištekėjusi moteris) ir **Levinaitė, Levina** (mergautinė pavardė).

Pavardę turi šie garsesni asmenys:

;Levinas
* Džalsas Levinas
* Emanuelis Levinas
* Filipas Levinas
* Josifas Levinas
* Kurtas Levinas
* Leonidas Levinas
Vardas:
* Levinas Benigsenas

;Levina
* Reveka Levina – TSRS ekonomistė, agronomė;
* Rozina Levina – Rusijos ir JAV pianistė, pedagogė.

Į lietuvių kalbą pavardė pateko per formas , , toliau – iš jidiš *Levi, Levy, Levin, Levine, Le Vine* ir kt. < iš žydų levitų giminės linijos, pavadintos pagal Jokūbo sūnų Levį. Kartais gali būti ir iš slaviškų pavardžių, padarytų iš žodžio *levyj* („kairys“).

## Šaltiniai
Spjaunu ant tavo kapo (1978 filmas)

**Spjaunu ant tavo kapo** (, dar žinomas kaip „Day of the Woman“) – 1978 m. sukurtas kontroversiškas kriminalinis filmas apie išprievartautos moters kerštą.

Vos pasirodžiusi juosta buvo uždrausta Airijoje, Norvegijoje, Islandijoje, Vakarų Vokietijoje ir kai kuriose kitose šalyse, motyvuojant, esą filme „šlovinamas smurtas prieš moteris“.

Australijoje 1982 m. pasirodžiusi cenzūruota versija buvo skirta tik asmenis, sulaukusiems 18 metų, nors 1987 m. ir ją buvo norima visiškai uždrausti. Kanadoje filmas taip pat buvo uždraustas ir tik 1998 m. jį buvo leista demonstruoti kai kuriose valstijose.

2010 m. JAV buvo sukurtas šio filmo perdirbinys, kurio vienas prodiuserių buvo Meiras Zachri. Be „Spjaunu ant tavo kapo“ jis režisavo tik dar vieną filmą.

## Pagrindiniai aktoriai
: *Aktorius – vaidmuo*
* Camille Keaton – Dženifer Hils
* Eron Tabor – Džonis
* Richard Pace – Metju Lukas
* Anthony Nichols – Stenlis
* Gunter Kleeman – Endis
* Alexis Magnotti – Džonio žmona
* Tammy Zarchi – Džonio duktė

## Turinys

Jauna pradedanti rašytoja Dženifer apsistoja išnuomotame kotedže paupyje, kur tikisi niekieno netrukdoma kurti apsakymus. Vieno apsilankymo gretimame miestelyje metu į ją dėmesį atkreipia keli vietiniai vaikinai.

Po kurio laiko jie ima naktį plaukioti kateriu ir triukšmauti greta jos kotedžo. Kitą dieną Dženifer, besiilsinčią valtyje, užpuola dviese ir išprievartauja. Ji bando bėgti, slėptis, tačiau ketvertas užpuolikų tarsi žaidžia su ja, tarsi leisdami pabėgti ir vėl sučiupdami. Prievartavimai tęsiasi ir ją nugabenus į kotedžą, kol galiausiai užpuolikai suvokia, kad už nusikaltimą reikės atsakyti. Jie nusprendžia nužudyti Dženifer, tačiau Metju, kuriam jie patiki šią užduotį ir kuriam mergina patinka, palieka ją gyvą, draugams parodęs krauju suteptą peilį.

Po keleto dienų Dženifer, atsigavusi po šoko ir sumušimų, išsirengia į miestelį. Pradžioje ji apsilanko bažnyčioje, kur prašo atleidimo už tai, ką ji ketina padaryti, o po to imasi keršyti savo skriaudikams, neketindama nei vieno palikti gyvo.

## Kita
Režisierių Meirą Zachrį sukurti filmą paskatino asmeninė patirtis, kuomet jis su draugu ir šio dukra Niujorko parke krūmuose pamatė nuogą sumuštą ir išprievartautą moterį. Parvežę dukrą namo, jie nuvežė moterį į policiją, tikėdamiesi, kad tai pagreitins nusikaltimo tyrimą, tačiau nusivylė jų formaliu požiūriu ir nenoru imtis skubių veiksmų.

Kalbėdamas apie filmą jis tvirtino, kad juostoje parodytas smurtas buvo būtinas norint tikroviškai perteikti visą istoriją, o pagrindinio vaidmens atlikėją Camille Keaton apibūdino kaip „drąsią“, nusprendusią sutikti vaidinti juostoje.

1979 m. Meiras Zachri ir Camille Keaton susituokė, tačiau po 3 metų išsiskyrė.

## Šaltiniai
Dolgaja

**Dolgaja** () – upė Rusijoje, Leningrado srityje; Lugos kairysis intakas. Išteka iš Spas Kotorskojės ežero, teka į šiaurės vakarus, prateka Dolgojės ežerą. Už jo teka į šiaurę, toliau – šiaurės rytus. Įteka į Lugą 93 km nuo jos žiočių.

Intakai: Samras, Krupa, Dymakarka.

Upės baseinas labai ežeringas, miškingas ir pelkėtas. Jame telkšo Samro ežeras.

## Šaltiniai
Samro ežeras

**Samro ežeras** () – ežeras Rusijoje, Leningrado srityje, Slancų rajone. Beveik apskritos formos. Ilgis 8,8 km, plotis iki 7 km. Gylis – iki 6 m. Krantai žemi, pelkėti. Iš ežero išteka Samro upė (Lugos baseinas).

Ežeras dar žinomas ***Pesjės*** (*Песье*) pavadinimu. Samro pavadinimas čiudų kalba reiškia „stambus smėlis“.

## Šaltiniai
Samras

**Samras** () – upė Rusijoje, Leningrado srityje; Dolgajos dešinysis intakas (Lugos baseinas). Išteka iš Samro ežero, teka į šiaurę. Žemupyje sudaro ribą tarp Slancų ir Kingisepo rajonų.

Prie upės yra Porečės ir Osvečės kaimai. Upė dar įvardijama kaip ***Samra, Somra, Čiudka***. Pavadinimas finiškos kilmės.

## Šaltiniai
Želča

**Želča** () – upė Rusijoje, Pskovo srityje. Prasideda Lužos aukštumoje. Teka daugiausia į vakarus, prateka Užinskojės, Dolgojės, Velino ežerus. Įteka į Peipaus-Pskovo ežerą (Pskovo ežerą).

Didesni intakai: Remda, Dubenka, Osnica, Perenka, Krapivenka, Žemutinė Belka, Jeglina.

Prie Želčos yra Jamo gyvenvietė.

## Šaltiniai
Kūkova

**Kūkova** () arba **Kuchva** () – upė Latvijoje ir Rusijoje; Velikajos kairysis intakas. Prasideda Latgaloje, Ludzos savivaldybėje, prie Salnavos kaimo. Pradžioje teka į rytus, vėliau į šiaurę Balvų savivaldybe. Toliau teka Rusijos teritorija (Pskovo sritis).

Didesni intakai: Pazlauga, Supenka, Rika, Lodumka, Pelegis.

Gyvenvietės prie Kūkovos: Nosovas, Stupanai, Linovas, Kachnovas.

## Šaltiniai
Sorotė

**Sorotė** () – upė Rusijoje, Pskovo srityje; Velikajos dešinysis intakas. Išteka iš Michalkino ežero, telkšančio Bežanicų aukštumoje, Novorževo rajone. Teka į vakarus.

Didesni intakai: Karuzka, Milia, Lsta, Liubavka, Sevka, Uda, Senoji Lsta, Aševka.

Upės slėnyje gausu šaltinių, nuo to kilęs ir upės pavadinimas („sor“ senovės slavų kalboje reiškia šaltinį).

## Šaltiniai
Porusia

**Porusia** () – upė Rusijoje, Naugardo srityje; Polistės dešinysis intakas (Lovatės baseinas). Prasideda pelkėtoje vietoje (Redios pelkynuose) Podorės rajone. Teka į šiaurės rytus Polistės ir Redios tarpupiu. Įteka į Polistę Staraja Rusoje.

Didžiausias intakas – Liutaja (kairysis).

Vaga 10-15 m pločio, vingiuota, akmenuota, yra rėvų. Pakrantės miškingos. Žemupyje išsiplečia iki 20 m, ten vadinama ***Pererytica*** (*Перерытица*).

## Šaltiniai
Redia

**Redia** () – upė Rusijoje, Naugardo srityje; Lovatės kairysis intakas. Išteka iš Rdeiskojės ežero Redios pelkynuose (Cholmų raj.). Teka į šiaurės rytus Lovatės ir Porusios tarpupiu. Įteka į Lovatę jos deltoje, 2 km aukščiau Polistės.

Vaga vingiuota, akmenuota, yra rėvų. Pakrantės miškingos, krantai statūs. Plotis 8-15 m, dėl siauro baseino ženklesnių intakų neturi.

Didžiausia gyvenvietė prie Redios – Podorjė.

## Šaltiniai
Kunia

: *Apie upelį Lenkijoje žr. [[Kunia (Lenkija)]]*

**Kunia** () – upė Rusijoje (Pskovo, Tverės ir Naugardo srityse); Lovatės dešinysis intakas. Išteka iš Vsteselevo ežero į pietryčius nuo Didžiųjų Lukų. Teka šiaurės, šiaurės rytų kryptimi. Susilieja su Lovate Cholmo mieste.

Didžiausi intakai: Usviata, Serioža, Didysis Tuderas, Mažasis Tuderas.

Vaga vingiuota, pakrantės labai pelkėtos. Vagos plotis už Usviatos žiočių – 30-40 m, čia gausu slenksčių. Už Seriožos žiočių Kunia išsiplečia iki 80 m. Užšąla gruodžio pradžioje, atitirpsta kovo gale arba balandžio pradžioje.

## Šaltiniai
Keith Powell

**Keith Powell**  
(g. 1979 m.  rugpjūčio 12 d.   
Filadelfijoje, Pensilvanijoje, Jungtinėse Valstijose) – amerikiečių aktorius, geriausiai žinomas iš NBC serialo „30 Rock“, kuriame atliko James „Toofer“ Spurlock vaidmenį. Vaidino visuose septyniuose komedijos sezonuose (2006–2013).

## Biografija
Powell gimė Filadelfijoje, vėliau persikėlė gyventi į Kaliforniją. 2001 m. baigė meno studijas Niujorko universitete.

Aktorius buvo vienos trumpalaikės kino kompanijos prodiuseris ir aktorius, per kelerius metus suvaidino ir padėjo prodiusuoti daugelį įvairių spektaklių ir pasirodymų. Yra vaidinęs reklamose. 2007 m. pavasarį, dar bedirbdamas seriale „30 Rock“, suvaidino ABC bandomojoje serialo „Judy’s Got A Gun“ serijoje, tačiau kanalo prodiuseriai serialą atmetė. Powell grįžo į „30 Rock“, nuo tada seriale pradėjo vaidinti reguliariai. 2008 m. spalį Powell sukūrė ir vadino internetu transliuotame seriale „Keith Powell Directs a Play“.

2012 m. liepą pasipiršo savo merginai Jill Knox, su kuria tuo metu draugavo jau trejus metus.

## Filmografija
Stepanavanas

**Stepanavanas** () – miestas Lorio srityje, Armėnijoje. Nutolęs 139 km į šiaurę nuo šalies sostinės Jerevano ir 24 km į šiaurę nuo Vanadzoro, srities administracinio centro.

Stepanavanas Armėnijoje buvo vienas iš labiausiai lankomų turistų Tarybų Sąjungoje. 1988 m. smarkiai nukentėjo Spitako žemės drebėjimo metu. Iki 1938 m. buvo žinomas kaip *Jalaloghly* (tiurkų kalba *„Jalalo sūnus“*).

## Geografija
Stepanavanas įsikūręs 1375 m virš jūros lygio, ant Lorio plynaukštės, į šiaurę nuo Bazumo kalnų, prie Dzorageto upės. 17 km² plote, 2009 m. duomenimis, mieste gyveno 16200 gyventojų.

## Sportas
* Miesto centrinis stadionas.
* Mieste yra vaikų ir jaunimo sporto mokykla, kurioje užsiimama: futbolu, rankiniu, šachmatais, sambo, dziudo, boksu ir imtynėmis.

## Šaltiniai
Rudy Rucker

**Rudolfas fon Biteris Rukeris** (; g. 1946 m. kovo 22 d.) – JAV matematikas, informatikas, mokslinės fantastikos rašytojas, filosofas ir vienas kiberpanko literatūros judėjimo pradininkų. Geriausiai žinomas dėl romanų serijos „Ware Tetralogy“, kurios du kūriniai („Software“ ir „Wetware“) pelnė Philip K. Dick apdovanojimą.

## Biografija
Rukeris gimė Luisvilyje, Kentukio valstijoje. Jis lankė Šv. Ksaviero vidurinę mokyklą, Svortmoro koledže 1969 m. gavo matematikos bakalauro diplomą, o 1973 m. Rutgerso universitete įgijo daktaro laipsnį.

Nuo 1972 iki 1978 m. Rukeris dėstė Niujorko valstijos universitete Dženesou (*Geneseo*) miestelyje. Gavęs subsidiją iš Aleksanderio fon Humbolto fondo, 1978–1980 m. dėstė Heidelbergo universitete. Vėliau, 1980–1982 m., dėstė Randolfo Makono moterų koledže Linčburgo mieste, Virdžinijoje. Vėliau ketverius metus rašė kūrinius. Įkvėptas interviu su Stefenu Volframu, Rukeris 1986 m. patapo informatikos profesoriumi San Chosė valstybiniame universitete ir dėstė iki 2004 m.

Rukeris suformavo transrealizmo stilių, kurį apibrėžė savo 1983 m. esėje „The Transrealist Manifesto“: tai mokslinė fantastika, paremta paties autoriaus gyvenimu ir tiesioginiu suvokimu, sumaišyta su fantastikos elementais, kurie simbolizuoja psichologinę kaitą. Šios idėjos pritaikytos daugumoje Rukerio romanų ir apsakymų. Vienas tokių pavyzdžių yra romanas „Saucer Wisdom“, kuriame pagrindinis veikėjas pagrobiamas ateivių. Savo pirmąjį transrealizmo romaną „White Light“ Rukeris parašė būdamas Heidelberge.

## Iškeltos idėjos
Rukeris savo romanuose dažnai tyrinėja mokslines ir matematines idėjas; „White Light“ jis apžvelgia begalybės sąvoką, tuo tarpu kūrinyje „Ware Tetralogy“ paaiškinamas natūraliosios atrankos panaudojimas programinės įrangos kūrime (taip pat aptarta ir 1994 m. kūrinyje „The Hacker and the Ants“). Jo romanuose taip pat iškeliamos mistinės filosofijos idėjos, kurias jis su trupučiu ironijos apibendrino savo darbe „The Central Teachings of Mysticism“ (įtrauktame į „Seek!“, 1999 m.).

Jo negrožinės literatūros kūrinyje „The Lifebox, the Seashell, and the Soul: What Gnarly Computation Taught Me About Ultimate Reality, the Meaning Of Life, and How To Be Happy“ apibendrinamos įvairios filosofijos, kurių jis laikėsi daugelį metų. Kūrinys pasibaigia eksperimentine išvada, kad mes galbūt pelningai pasaulį suvokiame kaip skaičiavimų sistemą, paskutinėje pastaboje teigiama, kad „galbūt ši visata yra tobula“.

## Bibliografija

## Išnašos
Mauritanijos vilajos

**[[Mauritanija]]** administraciškai suskirstyta į 12 vilajų (). Šios vilajos savo ruožtu suskirstytos į departamentus, kurių Mauritanijoje iš viso yra 44.

1975–1979 m., kuomet Mauritanija buvo okupavusi pietinę Vakarų Sacharos dalį, ši užimta teritorija sudarė Tiris al Garbijos vilają (sostinė – Dahla).

## Nuorodos
* Mauritania: Administrative Division (Citypopulation.de)
* Regions of Mauritania (Statoids.com)
* ISO 3166-2:MR
Vedis

**Vedis** () – miestas Ararato srityje, Armėnijoje. Įsikūręs kairiajame Vedžio upės krante. Nutolęs nuo šalies sostinės Jerevano 35 km. 2009 m. duomenimis, mieste gyveno 13500 gyventojų.

Miestas garsėja 1956 m. įkurtos *VediAlco* firmos produkcija: armėnišku brendžiu ir vynu.

## Sportas
* Miesto centrinis stadionas.
* Mieste yra vaikų ir jaunimo sporto mokykla, kurioje užsiimama: futbolu, šachmatais, sambo, dziudo, boksu ir imtynėmis.
* Yra plaukimo baseinas.

## Šaltiniai
Šilutės Naujoji Apaštalų bažnyčia

**Šilutės Naujoji Apaštalų bažnyčia** – Naujoji apaštalų bažnyčia Šilutėje, Atgimimo al. 8.

## Istorija
Šilutėje pirmąją Naujųjų apaštalų bažnyčią 1902 m. įkūrė tuometinėje Verdainėje gyvenęs Dovydat. Tokios bendruomenės kūrėsi 1910 m. Priekulėje, 1914 m. Klaipėdoje, bei kituose miestuose. Tuomet Verdainėje bendruomenę vienijo apie 400 narių. Sovietų okupacijos laikotarpiu bažnyčios veikla Lietuvoje nutrūko. Lietuvai atgavus nepriklausomybę bendruomenė vėl susikūrė. Dabartinė bažnyčia buvo pastatyta 1997 m. Šiuo metu bendruomenę vienija apie 600 narių.

## Šaltiniai

## Nuorodos
* Bažnyčios oficialus puslapis

## Galerija

File:Šilutės Naujoji Apaštalų bažnyčia iš galo.jpg|Šilutės Naujoji Apaštalų bažnyčia iš kitos pusės
File:Šilutės Naujoji Apaštalų bažnyčia iš kitos pusės.jpg|Šilutės Naujoji Apaštalų bažnyčia iš kitos pusės
Šilutės turizmo ir paslaugų verslo mokykla

**Šilutės turizmo ir paslaugų verslo mokykla** – profesinė mokykla įsikūruri Lietuvininkų g. 72, LT-99172 Šilutėje.

## Istorija
1952 m. įkurta Šilutės žemės ūkio mechanizacijos mokykla. 1954 m. uždarius Šilutės valsčiaus kalėjimą, dabartiniai pastatai perduoti mokyklai ir jai pritaikyti. Mokykla įsikūrė buvusiuose neogotikinio stiliaus teismo ir kalėjimo pastatuose, kurie statyti XIX a. pabaigoje ir XX a. pradžioje. 1960 m. įkurta Šilutės statybininkų mokykla, o po 2000 m. Šilutės miesto profesinių mokyklų sujungimo ji tapo Šilutės turizmo ir paslaugų verslo mokyklos statybos skyriumi.

## Galerija

File:Turizmo mokyklos arka.jpg|Mokyklos arka
File:Nugriautas namas šalia Turizmo mokyklos.jpg|Nugriautas namas šalia mokyklos
File:Silute. Turizmo mokykla.jpg|Vienas iš pastatų


## Šaltiniai

## Nuorodos
* Šilutės turizmo ir paslaugų verslo mokykla
Adraro vilaja (Mauritanija)

**Adraro vilaja** () – vilaja centrinėje Mauritanijos dalyje. Regiono centras yra Ataras.

Rytuose ribojasi su Maliu, šiaurės vakaruose – su Vakarų Sachara, kitur – su kitomis Mauritanijos vilajomis.

## Geografija

Praktiškai visą regioną užima dykumos ar pusdykumės su pavienėmis oazėmis. Iškilusi Adraro plynaukštė, Zargos kalnai.

Didžiausi miestai yra Ataras, Šingetis, Šumas, Uadanas, Audžeftas.

## Administracinis suskirstymas

Adraras yra padalintas į 3 departamentus:
* Audžefto departamentas
* Ataro departamentas
* Šingečio departamentas


File:Adrar-Scarecrows.JPG|Kernas Adraro rege
File:Adrar-Peintures rupestres (4).JPG|Uolų tapyba
File:Oasis de Tergit (04).jpg|Tergito oazė
File:Zarga mountains (07).jpg|Zargos kalnai


## Šaltiniai
Spitakas

**Spitakas** () – miestas Lorio srityje, Armėnijoje. Įsikūręs prie Pambako upės. Anksčiau buvo žinomas kaip *Amamth* ir *Hamamlu*. Armėnų kalba žodis *„spitak“* reiškia baltas.

## Istorija
1988 m. gruodžio 7 d. buvo sunaikintas Spitako žemės drebėjimo metu. Vėliau buvo atstatytas šiek tiek kitoje vietoje. 2009 m. duomenimis, mieste gyveno 15100 gyventojai.

## Sportas
* FC Spitak buvęs futbolo klubas,
* Spitako miesto centrinis stadionas,
* Spitake yra vaikų ir jaunimo sporto mokykla, kurioje užsiimama: futbolu, šachmatais, sambo, dziudo, boksu ir imtynėmis.

## Šaltiniai
Ataras

**Ataras** gali reikšti:

* Ataras – iš rožių (ar kitų augalų) gaunamas eterinis aliejus;
* Ataras – miestas Mauritanijoje;
* Ataras – šventosios ugnies koncepcija zoroastrizme;
* Ataras – aušros dievybė vakarų semitų mitologijoje;
* Faridas ad Dinas Ataras – persų poetas, sufijus.
Adraras

**Adraras** () gali reikšti šiuos objektus Sacharos vakaruose:

* Adraras – miestas Alžyre;
* Adraras – Alžyro vilaja;
* Adraras – Mauritanijos vilaja;
* Adraro plynaukštė – geologinis darinys Mauritanijoje;
* Adrar Iforas – geologinis darinys Malyje.
Armėnijos satrapija

**Armėnija** (pers: *Arminiya*, ) buvo Achemenidų imperijos satrapija. Ji koncentravosi Armėnijos kalnyne ir apėmė dideles teritorijas, kur dabar yra Armėnija, rytų Turkija ir vakarų Azerbaidžanas.

## Raida
Armėnijos satrapija buvo pirmasis etninių armėnų žemes suvienijęs politinis vienetas. Jis susiformavo Orontidų dinastijai konsoliduojant žemes Armėnijos kalnyne. Ši konsolidacija vyko visuotinės suirutės laikotarpiu VI a. pr. m. e. I pusėje, kuris prasidėjo žlugus Urartų imperijai ir jos teritorijas siaubiant iranėnų kilmės gimiriams bei medams.

Orontidų atstovas Tigranas Jervandunis sudarė sąjungą su Achemenidų karaliumi Kyru ir 553 m. pr. m. e.nugalėjo Medų imperiją. Armėnija tapo Achemenidų imperijos dalimi, iš pradžių kaip laisva sąjungininkė, o nuo 521 m. pr. m. e. kaip pavaldi satrapija. Armėnijos pajungimą didesnei centrinei kontrolei nulėmė krašto maištingumas. Todėl Achemenidų imperatoriui Darijui prireikė net kelių karinių žygių, kol sutramdė neramumus. Nepaisant centrinės valdžios įvedimo, Armėnija ir toliau turėjo tam tikrą autonomiją, kurią garantavo vietinė paveldima Orontidų dinastija.

Armėnijos satrapija buvo šiauriausia Achemenidų satrapija. Ji ribojosi su Medija (pietryčiuose), Asirija (pietuose), Šalimis prie jūros (pietvakariuose) ir Kapadokija (vakaruose). Šiaurinė jos kaimynė buvo nepriklausoma Kaukazo Iberija. Šiaurės vakaruose ji glaudėsi prie Juodosios jūros.

331 m. pr. m. e. Achemenidų imperijai kovojant su Makedonijos imperija prie Gaugamelų, tuometinis Armėnijos satrapas Ervandas II pasinaudojo palankia situacija ir paskelbė nepriklausomybę nuo Achemenidų, taip paversdamas Armėniją karalyste. Dalis Armėnijos satrapijos (Mažoji Armėnija) tapo nepriklausoma atskirai, kaip Ponto karalystė.
Penkių vyrų armija

**Penkių vyrų armija** () – 1969 m. sukurtas italų vesternas, pasakojantis apie Meksikos revoliuciją. 

## Siužetas

Olandas po ilgos pertraukos vėl suburia savo buvusius 4 kompanionus, kiekvienam žadėdamas po 1000 dolerių, jei šie dalyvaus apiplėšiant pusę milijono gabenantį traukinį, lydimą armijos kareivių. 

Šie sutinka prisidėti, nors tiki, kad avantiūra pasmerkta žlugti: traukinys puikiai saugomas, o priešais jį visada važiuoja kitas, kurio darbininkai tikrina bėgius.

Po ilgų treniruočių ir kruopščiai parengto plano jiems pavyksta atkabinti reikiamą vagoną ir nukreipti jį šalutiniu keliu, tačiau, vos gavę grobį į savo rankas, sužino, kad Olandas iš tiesų neketina su jais dalintis pinigais, o nori juos atiduoti Meksikos revoliucionieriams.

## Pagrindiniai aktoriai
: *Aktorius – vaidmuo*
* Peter Graves – Olandas 
* Bud Spencer – Mesito
* James Daly – kapitonas Nikolas Augustus
* Nino Castelnuovo – Luisas Domingesas
* Tetsuro Tanba – samurajus
* Claudio Gora – Manuelis Estebanas
Asabos vilaja

**Asabos vilaja** () – vilaja pietinėje Mauritanijos dalyje. Regiono centras yra Kifa.

Pietuose ribojasi su Maliu, kitur – su kitomis Mauritanijos vilajomis.

## Geografija

Praktiškai visą regioną užima dykumos ar pusdykumės, pietuose pereina į sausringas savanas. Teka sezoniškai vandeninga Karakoro upė.

## Administracinis suskirstymas

Asaba yra padalinta į 5 departamentus:
* Aftuto departamentas
* Bumdeido departamentas
* Geru departamentas
* Kankosos departamentas
* Kifos departamentas

## Šaltiniai
Dachlet Nuadibu vilaja

**Dachlet Nuadibu vilaja** () – vilaja vakarinėje Mauritanijos dalyje. Regiono centras yra Nuadibu.

Šiaurėje ribojasi su Vakarų Sachara, pietuose – su Inširio vilaja, rytuose – su Adraro vilaja.

## Geografija
Iš vakarų kraštą skalauja Atlanto vandenynas, susidariusi Bank d’Argeno įlanka (pasaulio paveldo objektas). Vilajai priklauso dalis Nuadibu kyšulio. Praktiškai visą teritoriją užima dykumos.

## Administracinis suskirstymas

Dachlet Nuadibu sudaro vienintelis Nuadibu departamentas.

## Šaltiniai
Gidimakos vilaja

**Gidimakos vilaja** () – vilaja pietinėje Mauritanijos dalyje. Regiono centras yra Selibabis.

Pietuose ribojasi su Senegalu ir Maliu, šiaurėje – su Gorgolo ir Asabos vilajomis.

## Geografija

Būdingi savanų kraštovaizdžiai. Pietiniu pakraščiu teka Senegalo upė, apie kurią driekiasi derlingi plotai.

## Administracinis suskirstymas

Gidimaka yra padalinta į 2 departamentus:
* Uld Jengės departamentas
* Selibabio departamentas

## Šaltiniai
Gorgolo vilaja

**Gorgolo vilaja** () – vilaja pietinėje Mauritanijos dalyje. Regiono centras yra Kaedis.

Pietuose ribojasi su Senegalu, šiaurėje – su Braknos ir Asabos vilajomis.

## Geografija

Būdingi pusdykumių ir savanų kraštovaizdžiai. Pietiniu pakraščiu teka Senegalo upė, apie kurią driekiasi derlingi plotai, link jos teka Gorgolo upė (įrengtas Fum Gleitos tvenkinys).

## Administracinis suskirstymas

Gorgolas yra padalintas į 4 departamentus:
* Kaedžio departamentas
* Mbuto departamentas
* Magamos departamentas
* Mongelio departamentas

## Šaltiniai
Braknos vilaja

**Braknos vilaja** () – vilaja pietvakarinėje Mauritanijos dalyje. Regiono centras yra Alegas.

Pietuose ribojasi su Senegalu, kitur – su kitomis Mauritanijos vilajomis.

## Geografija

Šiaurinę dalį užima pusdykumės, pietuose pereinančios į savanas. Pietiniu pakraščiu teka Senegalo upė, apie kurią driekiasi derlingi plotai.

## Administracinis suskirstymas

Brakna yra padalinta į 5 departamentus:
* Alego departamentas
* Bababės departamentas
* Bogė departamentas
* Mbanjės departamentas
* Magta-Lahdžaro departamentas

## Šaltiniai
Inširio vilaja

**Inširio vilaja** () – vilaja vakarinėje Mauritanijos dalyje. Regiono centras yra Akdžužtas.

Šiaurėje ir vakaruose ribojasi su Dachlet Nuadibu vilaja, pietuose – su Trarzos vilaja, rytuose – su Adraro vilaja.

## Geografija
Iš vakarų prieina Atlanto vandenynas. Praktiškai visą teritoriją užima dykuma. Yra aukso, vario telkinių.

## Administracinis suskirstymas

Inširą sudaro vienintelis Akdžužto departamentas.

## Šaltiniai
Trarzos vilaja

**Trarzos vilaja** () – vilaja pietvakarinėje Mauritanijos dalyje. Regiono centras yra Rosas.

Pietuose ribojasi su Senegalu, šiaurėje – su Inširio ir Adraro vilajomis, rytuose – su Braknos vilaja. Apima Nuakšoto miestą, kuris į vilajos sudėtį nepatenka.

## Geografija
Iš vakarų prieina Atlanto vandenynas. Teritoriją užima dykumos, pusdykumės, savanos. Pietuose yra derlingesnė sritis, ten teka Senegalo upė.

## Administracinis suskirstymas

Trarza yra sudaryta iš 6 departamentų:
* Butilimito departamentas
* Kjur Maseno departamentas
* Mederdros departamentas
* Uad Nagos departamentas
* Rkizo departamentas
* Roso departamentas

## Šaltiniai
Hod eš Šargio vilaja

**Hod eš Šargio vilaja** () – vilaja pietrytinėje Mauritanijos dalyje. Regiono centras yra Nema.

Pietuose ir rytuose ribojasi su Maliu, šiaurėje – su Adraro vilaja, vakaruose – su Taganto vilaja ir Hod el Garbio vilaja.

## Geografija
Beveik visas regionas yra Sacharos dykumoje, tik pietuose pereina į Sahelio pusdykumes, kur dauguma vilajos gyventojų susitelkę. Šioje dalyje yra kalnų masyvų.

Vilajoje yra senovinis Ualatos miestas.

## Administracinis suskirstymas

Hod eš Šargis yra sudarytas iš 6 departamentų:
* Amurdžo departamentas
* Basikunu departamentas
* Džigenio departamentas
* Nemos departamentas
* Ualatos departamentas
* Timbedros departamentas

## Šaltiniai
Tiris Zemuro vilaja

**Tiris Zemuro vilaja** () – vilaja šiaurinėje Mauritanijos dalyje. Regiono centras yra Zueratas.

Šiaurėje ribojasi su Alžyru, rytuose – su Maliu, pietuose – su Adraro vilaja, vakaruose – su Vakarų Sachara.

## Geografija
Visas regionas yra Sacharos dykumoje, žmonės gyvena tik oazėse. Pietuose siekia Adraro plynaukštės pakraštį. Tiris Zemure slūgso svarbūs geležies rūdos telkiniai, vienas jų – Kedjet Idžilo kalnas.

Pagrindiniai miestai: Zueratas, Fderikas, Bir Mogreinas.

## Administracinis suskirstymas

Tiris Zemuras yra sudarytas iš 3 departamentų:
* Bir Mogreino departamentas
* Fderiko departamentas
* Zuerato departamentas

## Šaltiniai
Ignotas Sapiega

**Ignotas Sapiega** (, iki 1721 m. – 1758 m. balandžio 15 d.,Višnica) – Lietuvos didžiosios kunigaikštystės valstybės ir karinis veikėjas, Lietuvos didysis taurininkas (1740-1744 m.), Lietuvos dvaro paiždininkis (1744-1750 m.), Mstislavlio vaivada (1750–1758 m.).

## Biografija
Lietuvos garsių magnatų Sapiegų giminės, Kodenio linijos atstovas, herbo „Lis“ savininkas. Bresto vaivados Vladislovo Juozapato Sapiegos (1652-1733) ir Kristinos Sanguškaitės (1679-1756). Vyresnysis brolis - Karolis Juozapas.

1727 metais buvo Dresdene, 1732 metais buvo išrinktas pasiuntiniu į seimą. 1733 metais palaikė Stanislovo Leščinskio išrikimą naujuoju ATR karaliumi. Kartu su broliu Karoliu Juozapu Sapiega liko ištikimas Stanislovui Leščinskiui iki jo atsistatydinimo 1736 metais.

Užėmė eilę aukštų valstybinių pareigybių Lietuvo didžiojoje kunigaikštystėje, buvo renkamas pasiuntiniu į seimus, buvo Lietuvos Tribunolo deputatu.

1740 metais palaikant giminaitį, Lietuvos didijį kanclerį Joną Frederiką Sapiegą, Ignotas Sapiega tapo Lietuvos didžiuoju taurininku. 1744 metais buvo išrinktas pasiuntiniu į seimą. 1746 metais padedant magnatų „Familija“ partijai pradėjo vadovauti Lietuvos armijos šarvuotai įgulai, bet tai nepaskatino pereiti į šalininkų Čartoriskių stovyklą.

1744 metais Ignotas Sapiega gavo Lietuvos dvaro paiždininkio pareigybę, 1748 metais tapo Baltojo erelio ordino kavalieriumi. 

1750-1758 metais užėmė Mstislavlio vaivados pareigybę. 

1752-1753 metais Ignotas Sapiega nesėkmingai bandė pasiekti Lietuvos didžiojo pakanclerio pareigybės.

1758 metų balandžio 15 mirė Ružanoje.

## Šeima ir vaikai

1731 m. vedė Ana Krasicka (1707-1751). Vaikai:

* Jonas Sapiega (m. 1757), Lenkų armijos generolas-majoras
* Juozapas Sapiega (m. 1792), LDK raikytojas
* Pranciškus Ksaveras Sapiega (m. 1808), paskutinis Smolensko vaivada
* Kajetonas Mykolas Sapiega (1749–1771), Baro konfederacijos Polocko maršalka

## Literatūra
* Грыцкевіч А. Сапегі // Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: Кадэцкі корпус – Яцкевіч. – Мінск: Беларуская Энцыклапедыя, 2005.

|-
Adraro plynaukštė

**Adraro plynaukštė** – Sacharos aukštuma šiaurės Mauritanijoje, daugiausia Adraro vilajoje. Ji buvo tankiai apgyvendinta neolito laikais. Dabartinis sausringumas padėjo išsaugoti archeologinį palikimą, tarp jų akmenų ratus ir Azugio miestą.

Adraro plynaukštė žinoma dėl tarpeklių, akmeningų dykumų ir pustomų smėlio kopų. Joje gyvena mažai žmonių, dauguma Ataro mieste. Uadano miestas yra pietiniame plynaukštės pakraštyje. Netoli yra garsi Rišato struktūra.

## Taip pat skaitykite
* UNESCO:„Ancient Ksour of Ouadane, Chinguetti, Tichitt and Oualata“ (anglų k.)
Motorlaivių sportas

**Motorlaivių sportas** – techninė sporto šaka, kur varžomasi greičio varžybose įvairaus dydžio ir galingumo motorlaiviais: skuteriais, motorinėmis valtimis, gliseriais, vandens motociklais ir kt.

## Istorija

Pirmosios varžybos vyko 1903 m. Lamanšo sąsiauryje. Ši sporto šaka buvo įtraukta į Londono 1908 m. vasaros olimpinių žaidynių programą, kur varžėsi dviejų šalių – Anglijos ir Prancūzijos lenktynininkai.

## Motorlaivių klasifikacija

Pagal Tarptautinės motorlaivių sporto sąjungos klasifikaciją motorlaivių sporte lenktyniniai laivai skirstomi į daug tipų ir klasių. Vienos pagrindinių, priklausomai nuo variklių tipo ir kubatūros:
* Skuteriai – laivai su pakabinamais varikliais, žymimi raide „O“ (11 klasių).
* Motorinės valtys – laivai su pakabinamais varikliais, žymimi raidėmis „S“ (11 klasių) ir „T“ (5 klasės).
* Gliseriai – laivai su stacionariais varikliais, žymimi raide „R“ (5 klasės).
* Kateriai – laivai su stacionariais varikliais.
Be šių klasių, yra Formulinė klasė, skirstoma į 5 klases: F500, F4, F3, F2, F1.

## Lietuvoje

Motorlaivių sporto pradžia Lietuvoje laikoma 1953 m. liepos 19 d. Per šį laiką pasiekta svarių rezultatų Europos bei pasaulio čempionatuose: Lietuvos vardą garsina Glebas Sobčiukas, Edgaras Riabko, Mantas Kukcinavičius ir kiti sportininkai.

Lietuvos motorlaivių čempionatą organizuoja Lietuvos motorlaivių federacija. Trasos Lietuvoje: Nemunas Kauno ribose, Kauno mariose, Birštone; Margio ežere, Klaipėdoje, Lampėdyje.

## Šaltiniai

## Nuorodos

* Klaipėdos miesto motorlaivių sporto klubas VšĮ „Klaipėdos motorlaiviai“
Diavlingo nacionalinis parkas

**Diavlingo nacionalinis parkas** – nacionalinis parkas pietvakarių Mauritanijoje, prie Senegalo upės deltos. Liūčių laikotarpiu beveik visą parką sudaro dideli ežerai. Jame yra 220 nustatytų paukščių rūšių, tame tarpe pelikanai, juodieji gandrai, flamingai. Čia daug žuvų.

Diavlingo nacionalinis parkas yra tarpvalstybinis biosferos rezervatas, populiari paukščių perėjimo vieta dėl sūraus ir gėlo vandens kombinacijos Senegalo upės deltoje. Parke taip pat yra primatų, laukinių asilų, afrikinių karpočių.

Dėl prieš kelerius metus pastatytos užtvankos čia pasitaiko rimti maliarijos susirgimai. Tai pat parke aptinkama šistosomozė.

## Taip pat skaitykite
* Bank d'Argeno nacionalinis parkas
ISO 3166-2:MR

**ISO 3166-2:MR** – Tarptautinės standartizacijos organizacijos nustatyto standarto ISO 3166-2 pokodis, kuris taikomas Mauritanijai nusakyti administracinius vienetus.

Šiuo metu Mauritanijai ISO 3166-2 kodai yra nustatyti 12 vilajų ir 1 apygardai.

Kiekvienas kodas yra sudarytas iš dviejų dalių, atskirtas brūkšnio. Kodo pradžia yra MR – ISO 3166-1 Alfa-2 kodas. Antra dalis gali būti:
* Trys raidės: apygarda
* Du skaitmenys: vilaja

## Kodai

## Nuorodos
* ISO 3166-2, visų šalių regionų kodų lentelė.
* ISO 3166-1, šalių kodų lentelė.
Audžefto departamentas

**Audžefto departamentas** – vienas iš trijų Mauritanijos Adraro vilajoje esančių departamentų.
Administracinis centras – Audžeftas.

2000 m. departamente gyveno 20 181 žmonių (9 329 vyrai ir 10 852 moterys).

## Šaltiniai
Denankė

**Denankė** ar **Deniankė** – viduramžių Afrikos valstybė, XV-XVIII a. egzistavusi dab. Senegalo ir pietų Mauritanijos teritorijoje, su centru Futa Toro regione. Portugalai šią valstybę vadino **Didžiųjų fulbių imperija**.

## Istorija
Denankei atsirasti prielaidos susidarė XV a. silpstant Malio imperijai, kuri teritoriją kontroliavo nuo XIII a. kaip Tekrūro provinciją (šios pavadinimas kilo iš senesnės čia egzistavusios fulbių valstybės). Maliui ši provincija turėjo strateginę padėtį, mat per ją vyko prekyba su Atlanto vandenynu. Tačiau imperijos nusilpimas ir centrinės valdžios menkėjimas lėmė klajoklių migracijas ir neramumus valstybės viduje.

Viena tokių migracijų buvo fulbių migracija iš Futa Džalono aukštumų pietuose į šiaurę. Ją vedė Tengela, kuris sugebėjo sėkmingai siaubti vakarines Malio provincijasir galiausiai įsitvirtinti Tekrūro provincijoje. 1490 m. laikomi jo valstybės įkūrimo metais, o Tengela tapo naujos dinastijos įkūrėju ir pirmuoju valdovu, tituluojamu **manga**.

1512 m. Tengela pradėjo karą su kita galinga Malio imperijos įpėdine, Songajaus imperija, tačiau pralaimėjo ir žuvo mūšyje. Valstybę paveldėjo jo sūnus Koli Tengela I. Jis įtvirtino naują valstybės sostinę Anyam-Godo ir iš čia sėkmingai vykdė karus su pietinėmis Malio provincijomis, pirmiausia Džolofu. Denankės puldinėjimai sąlygojo Džolofo suirimą. Denankė ėmė kontroliuoti jo centrinę dalį, tačiau nesugebėjo įgyti kontrolės Džolofo pajūryje, kur Vaalo, Kajoro, Baolio, Sinės ir Salumo valstybės nepriklausomai vykdė prekybą su portugalais. Vietoj to, Denankei pavyko įsitvirtinti auksu turtingame Bambuko regione į rytus nuo Džolofo.

Valdant Koli Tengelos įpėdiniams Denankė išlaikė pozicijas regione. Valdančioji monarchija išlaikė afrikietiškus tikėjimus, nors valstybės gyventojai priiminėjo Islamą. Tai ilgainiui ėmė kelti neramumus tarp pagoniško karalystės elito ir musulmoniškos gyventojų dalies. Pastaroji perėmė vis radikalesnes islamo pažiūras. Galiausiai 1776 m.paskutinis pagoniškas Denangės manga buvo nuverstas musulmonų, vadovaujamų ekstremalaus lyderio Abd-el-Kadr Toorodi. Nauja valdžia įkūrė Futa Toro imamatą.

## Valdovai (manga)
* Tengella (1490–1512)
* Tengella Koli I (1513–1535)
* Tengella Koli II (1535–1538)
* 15 valdovų, kurių vardai nežinomi (1538–1765)
* Sule-Budu (1765–1776)